62020TJ0649_INF
Presuda Općeg suda (peto vijeće) od 5. srpnja 2023. –Zajedničko poduzeće „Aviation propre”/NG
(predmeti T-649/20, T-721/20 i T-767/20) (
1
)
„Arbitražna klauzula – Sedmi okvirni program za istraživanja i inovacije (FP7) – Sporazumi o bespovratnim sredstvima – Nepostojanje dokaza i neusklađenost dijela prijavljenih troškova s odredbama ugovora – Povrat unaprijed isplaćenih iznosa – Nadležnost Općeg suda – Dopuštenost – Prihvatljivi troškovi – Teret dokazivanja – Zatezne kamate”
1.
Sudski postupak – Pokretanje postupka pred Općim sudom na temelju arbitražne klauzule – Nadležnost Općeg suda određena isključivo člankom 272. UFEU-a i arbitražnom klauzulom – Primjena nacionalnih odredbi u području nadležnosti – Isključenost
(čl. 256. st. 1., čl. 272. i 274. UFEU-a)
(t. 46.-48.)
2.
Sudski postupak – Pokretanje postupka pred Općim sudom na temelju arbitražne klauzule – Tužba protiv društva izbrisanog iz registra trgovačkih društava – Ocjena pravne sposobnosti tog društva s obzirom na primjenjivo nacionalno pravo – Društvo koje nije pasivno legitimirano – Prijenos arbitražne klauzule na njegova jedinog člana – Dopuštenost – Nadležnost Općeg suda za odlučivanje o tužbi na temelju članka 272. UFEU-a
(čl. 256. st. 1., čl. 272. i 274. UFEU-a)
(t. 51., 56.-61.)
3.
Sudski postupak – Pokretanje postupka pred Općim sudom na temelju arbitražne klauzule – Tužba protiv društva izbrisanog iz registra trgovačkih društava – Prijenos arbitražne klauzule na njegova jedinog člana – Nadležnost Općeg suda za odlučivanje o zahtjevu za izdavanje ovršne isprave radi isticanja tražbina pred sudovima države članice – Uključenost – Nadležnost Općeg suda da jedinom članu naloži plaćanje navedenih potraživanja – Isključenost
(čl. 272. UFEU-a; Uredba Europskog parlamenta i Vijeća 2018/1046, čl. 103. st. 2.)
(t. 65., 67.-69.)
4.
Proračun Europske unije – Financijska potpora Unije – Obveza korisnika da poštuje uvjete dodjele potpora – Ugovori sklopljeni u okviru specifičnog programa za istraživanje, tehnološki razvoj i demonstracijske aktivnosti – Financiranje koje se odnosi samo na stvarno nastale troškove – Dokazivanje stvarnosti prijavljenih troškova – Nepostojanje – Neprihvatljivi troškovi
(čl. 317. UFEU-a)
(t. 87.-90., 93.-106., 109.-118., 121., 122., 125.-127., 130.-136., 141.-151.)
Izreka
1.
Predmeti T-649/20, T-721/20 i T-767/20 spajaju se u svrhu donošenja presude.
2.
Društvo Alpha Consulting Service, koje zastupa NG, bilo je dužno, prije njegova prestanka, vratiti zajedničkom poduzeću „Aviation propre” iznos od 56111,31 eura, uvećan za zatezne kamate po godišnjoj stopi od 3,5 %, računajući od 26. svibnja 2019. do dana potpune isplate duga, u okviru sporazuma o dodjeli bespovratnih sredstava br. 271874 koji se odnosi na projekt pod nazivom „Wireless/Integrated strain monitoring and simulation system”.
3.
Društvo Alpha Consulting Service, koje zastupa NG, bilo je dužno, prije njegova prestanka, vratiti zajedničkom poduzeću „Aviation propre” iznos od 141094,80 eura, uvećan za zatezne kamate po godišnjoj stopi od 3,5 %, računajući od 9. srpnja 2019. do dana potpune isplate duga, u okviru sporazuma o dodjeli bespovratnih sredstava br. 632506 koji se odnosi na projekt pod nazivom „Flexible sensor co-operation for structural health Diagnosis/prognosis”.
4.
Društvo Alpha Consulting Service, koje zastupa NG, bilo je dužno, prije njegova prestanka, vratiti zajedničkom pothvatu „Aviation propre” iznos od 168062,23 eura, uvećan za zatezne kamate po godišnjoj stopi od 3,5 %, računajući od 13. srpnja 2019. do dana potpune isplate duga, u okviru sporazuma o dodjeli bespovratnih sredstava br. 632420 koji se odnosi na projekt pod nazivom „FAST impact cross-analysis methodology for Composite leading edge Structures”.
5.
Odbija se zahtjev da se NG-u naloži plaćanje dugova koji proizlaze iz predmetnih sporazuma o dodjeli bespovratnih sredstava.
6.
NG i zajedničko poduzeće „Aviation propre” snosit će svaki vlastite troškove.
(
1
)	SL C 433, 14. 12. 2020.